open-index/open-wikipedia-markdown huggingface dataset:
Rabitabank

**Rabitabank** on Aserbaidžaanis tegutsev pank. See asutati 30. juunil 1993. aastal ja on aktsiaselts, mis pakub erinevaid finantsteenuseid ettevõtetele ja eraisikutele.

## Ülevaade
Rabitabank alustas tegevust Aserbaidžaani Keskpanga litsentsi nr 136 alusel 1993. aastal. Pank pakub teenuseid mitmes majandussektoris: kaubandus, ehitus, põllumajandus, transport, side ja muu. Rabitabankil on 29 filiaali, 75 sularahaautomaati ja 1 osakond 16 Aserbaidžaani piirkonnas, sealhulgas Sumgait, Quba, Qusar, Lənkəran, Gəncə, Şəmkir ja Naxçıvan.  
1994. aastal liitus pank Aserbaidžaani Pangaliiduga ja sai SWIFTi, Visa Internationali ning Europa Internationali liikmeks.  
2019. aastal viidi läbi rebränding – muudeti logo ja ettevõtte visuaalne identiteet.

## Panga teenused

### Kartmane
*Kartmane* on deebet-, krediit- ja preemiakaart, millega saab teha kiireid makseid nii Aserbaidžaanis kui ka välismaal.

### Rabita Mobile
Mobiilirakendus, mis võimaldab enam kui 700 makset, sealhulgas kaardilt kaardile ülekandeid ja maksude tasumist nutitelefoni kaudu.

### RabitaBot
Esimene finantschatbot Aserbaidžaanis, mis töötab "Messengeris" ja "Telegramis" ning võimaldab rahaülekandeid ja arve maksmist.

### Rabita Junior
Rakendus, mis õpetab 7–17-aastastele lastele raha haldamist mängulisel viisil. Vanemad saavad jälgida laste kulutusi ja määrata limiite.

### Rabita Invest
Rakendus, mis lihtsustab investeerimisprotsessi ja pakub ligipääsu enam kui 2000 investeerimisvahendile.

## Juhtkond

### Nõukogu
* Zakir Nuriyev – nõukogu esimees
* Rauf Əliyev – nõukogu liige
* Rəşad Abasov – nõukogu liige
* Zaur Baxşəliyev – nõukogu liige
* Rəhman Əliyev – nõukogu liige

### Juhatus
* Aydın Hüseynov – juhatuse esimees
* Orhan Gültekin – aseesimees, juhatuse liige (müügijuht)
* Samir Rzayev – finantsjuht, juhatuse liige
* Ramil Nəsibov – tehnoloogiajuht, juhatuse liige
* Natiq Novruzov – riskijuht, juhatuse liige

## Auhinnad
* *Azeri Business Award* – aasta pangatoode (“Kartmane” kaart)
* *Visa Global Challenge* võitja
* Kiievi rahvusvahelisel reklaamifestivalil (KIAF) kaks kuldauhinda disaini ja trüki kategoorias
* Aasia Arengupank – “Leading Partner Bank in Azerbaijan” (2024)

## Viited

## Välislingid
* Ametlik veebileht
Niemelaea

***Niemelaea*** on klassi *[[Agaricomycetes]]* kuuluv kandseente perekond.

## Liike
**Niemelaea balaenae* – vandel-sarvpoorik
**[[Niemelaea consobrina]]*

## Välislingid
*
Aspropaxillus

***Aspropaxillus*** on šampinjonilaadsete seltsi heinikuliste sugukonda kuuluv seente perekond.

## Liike
**Aspropaxillus giganteus* – hiid-lehtervahelik

## Välislingid
*
Hiina kaubandusministeerium

:"Välismajandussuhete ministeerium" suunab siia. Nõukogude Liidu ministeeriumi kohta vaata artiklit NSV Liidu Väliskaubanduse Ministeerium.*

*'Hiina kaubandusministeerium** ([[hiina keel]]es 中华人民共和国商务部, ''Zhōnghuá Rénmín Gònghéguó Shāngwùbù'') on [[Hiina Rahvavabariik|Hiina Rahvavabariigi]] [[ministeerium]], mis vastutab väliskaubanduspoliitika, ekspordi- ja impordiregulatsioonide, välisinvesteeringute, tarbijakaitse, turukonkurentsi kaitse ning teiste riikidega kaubanduslepete sõlmimise eest. See on [[Hiina Rahvavabariigi Riiginõukogu|Riiginõukogu]] tähtsuselt 20. ministeerium. Alates 2020. aastast (ka 2025. aasta seisuga) on Hiina kaubandusminister [[Wang Wentao]].

==Hiina kaubandusministrite loend==
}'' Lin Haiyun
|Juuni 1967
|Juuli 1970
|
|-
|Bai Xiangguo
|Juuli 1970
|Oktoober 1973
|
|-
|[[Li Qiang (revolutsionäär)|Li Qiang]]
|Oktoober 1973
|September 1981
|
|-
|Zheng Tuobin
|September 1981
|Märts 1982
|
|-
| colspan="4" bgcolor="coral" align="center" |**Välismajandussuhete- ja kaubandusminister**
|-
|[[Chen Muhua]]
|Märts 1982
|Märts 1985
|
|-
|Zheng Tuobin
|Märts 1985
|Detsember 1990
|
|-
|[[Li Lanqing]]
|Detsember 1990
|Märts 1993
|
|-
| colspan="4" bgcolor="coral" align="center" |**Väliskaubandus- ja majanduskoostööminister**
|-
|[[Wu Yi (poliitik)|Wu Yi]]
|Märts 1993
|Märts 1998
|
|-
|[[Shi Guangsheng]]
|Märts 1998
|Märts 2003
|
|-
| colspan="4" bgcolor="coral" align="center" |**Kaubandusminister*'
|-
|[[Lü Fuyuan]]
|17. märts 2003
|29. veebruar 2004
|
|-
|[[Bo Xilai]]
|29. veebruar 2004
|29. detsember 2007
|
|-
|[[Chen Deming]]
|29. detsember 2007
|16. märts 2013
|
|-
|[[Gao Hucheng]]
|16. märts 2013
|24. veebruar 2017
|
|-
|[[Zhong Shan]]
|24. veebruar 2017
|26. detsember 2020
|
|-
|[[Wang Wentao]]
|26. detsember 2020
|*Ametis''
|
|}

## Vaata ka
* Taiwani majandusministeerium

## Viited

## Välislingid
* Koduleht
Ebatarrik

**Ebatarrik** (*Meruliopsis*) on kandseente perekond torikulaadsete seltsist.

## Eesti liike
**Meruliopsis taxicola* – männi-ebatarrik
**Meruliopsis violacea* – taiga-võrkpoorik, varem *Ceriporia tarda*

## Liike mujal
**[[Meruliopsis rubicunda]]*

## Välislingid
*
Maldon Haljas

**Maldon Haljas** (20. mai 1936 – 21. detsember 2021) oli eesti kabetaja, meistersportlane.

1960. aastal lõpetas ta Tallinna Polütehnilise Instituudi keemia-mäeteaduskonna mäeosakonna mäeinsenerina. Ta töötas aastaid Kunda tsemenditehase mäeinsenerina. 

Eesti meistrivõistlustel vene kabes võitis ta hõbemedali 1995. aastal ning lisaks kaks hõbemedalit vene kabe kiirkabes (1989 ja 2006). Eesti meistrivõistlustel kirikabes (vene kabe) võitis ta hõbemedali 1982. aastal.

## Tunnustus
*2017 Viru-Nigula valla aasta spordiveteran

## Viited
Palina Malašonak

**Polina Jevgenjevna Malašonok** (Valgevene keeles *Паліна Яўгенаўна Малашонак*; sündinud 8. augustil 2005 Mahilioŭ oblastis Svihanavas) on Valgevene laulja ja näitleja.

Valgevene Vabariigi rahvakunstnik (2021).

2020. aastal sai Malašonok laialdaselt tuntuks, kui ta Valgevene valitsusvastaste protestide ajal ronis barrikaadile ja esitas julgeolekujõudude ees romanssi "Белой акации гроздья душистые" ("*Lõhnavad valge akaatsia kimbud*"). Etteaste, mida peeti toetuse märgiks Valgevene OMONile, äratas avalikkuse tähelepanu ja viis tema koostööni Valgevene riikliku ringhäälinguorganisatsiooniga Belteleradiokompanija. Tema muusikukarjääri toetas ka organisatsiooni direktor Ivan Eismont, kellega ta hiljem lähedasteks sõpradeks sai.

2023. aastal kritiseeris Polina Malašonok vastuoluliselt vene lauljat Veronika Sõromljat, kes esitas laulu "Не мешай". Malasonok süüdistas Sõromljat "maitsetuse demonstreerimises Venemaa riigitelevisioonis".

## Viited
1982. aasta Eesti meeste meistrivõistlused kirikabes (vene kabe)

Eesti meeste 14. kirikabe (vene kabe) meistrivõistluste turniir lõppes 1982 novembris.

Võistlusel osales 20 kabetajat.

Eesti meistriks tuli Olev Sild, kellele see oli kolmas Eesti meistri tiitel kirikabes. Hõbemedali võitis Maldon Haljas ja pronksi Koit Lindla.

## Paremusjärjestus

## Viited
Lükkä punkrilahing

**Lükkä punkrilahing** toimus 28. detsembril 1945 Võrumaal Lükkä Luhasoos. Lahing leidis aset metsavendade punkri ründamisel Nõukogude sisevägede üksuse poolt.

Kuna punkri ümber valvet ei peetud, tabas varahommikul alanud Nõukogude üksuse rünnak metsavendi une pealt. 
Põlema süttinud punkrist põgeneda üritanud metsavennad sattusid tiheda tule alla. 
Lahingus hukkus üheksa meest ning üks tundmatu metsavend. 
Kaks meest, Arnold Ottan ja Kristjan Tuvike, suutsid haarangust eluga pääseda. 
Ottan hukkus hiljem, kuid Tuvike jäi ellu ja elas ka pärast sõjajärgset aega. 

Harald Keemi, Henn Pihlapuu ja tundmatu metsavenna säilmed jäid aastakümneteks punkri lähedale metsa. Need avastati alles 2011. aasta novembris ning maeti ümber Vastseliina kalmistule.

## Viited
Pentti Nikula

**Pentti Kustaa Nikula** (3. veebruar 1939 Somero – 30. oktoober 2025) oli soome teivashüppaja, maailmarekordi omanik (1962–1963) ja Euroopa meister (1962).

Nikula võitis 1962. aastal Belgradis toimunud Euroopa meistrivõistlustel teivashüppes kuldmedali tulemusega 4,80 meetrit. 22. juunil 1962 püstitas ta Kauhavas maailmarekordi, ületades kõrguse 4,94 meetrit. Enne seda olid teivashüppe maailmarekordid olnud 35 aastat järjest Ameerika Ühendriikide sportlaste käes. Nikula rekord püsis 27. aprillini 1963, mil ameeriklane Brian Sternberg ületas kõrguse 5,00 meetrit.

Põhjamaade meediaväljaannetes mainitakse aeg-ajalt, et Nikula oli teivashüppes maailma esimene viie meetri piiri ületaja. 2. veebruaril 1963 ületas Nikula Soomes Pajulahti spordihallis teivashüppes tõesti kõrgused 5.00, 5.05 ja 5.10, mis kõik olnuksid tol ajal teivashüppe maailmarekordid, kuid sealse kohaliku taseme võistlusi ei peetud ametliku maailmarekordi registreerimise nõuetele vastavaks. Maailmarekordina kinnitatult kuulus esimese viie meetri ületaja au siiski Sternbergile, kes ületas selle kõrguse 27. aprillil 1963 USA-s Philadelphias.

Nikula osales 1964. aasta suveolümpiamängudel Tokyos, kus ta saavutas teivashüppes seitsmenda koha tulemusega 4,90 meetrit. Varsti pärast seda lõpetas ta tippspordiga tegelemise, sest varasemast õlavigastusest põhjustatud vaevused ei võimaldanud tal enam täie jõuga treenida.

Nikula valiti 1962. aastal Soome aasta sportlaseks. Hiljem pälvis ta ka koha Soome kergejõustiku kuulsuste hallis.

2012. aastal avati sportlase sünnilinnas Someros Pentti Nikula monument, mis kujutab teda teivashüppajana. Pronksskulptuuri autor on Sofia Saari.

## Isiklikku
Ta oli abielus Leena Nikulaga (sünninimega Vesala; 1942–1983), kes võitis noorpõlves kergejõustikus Soome meistrivõistluste medaleid. Nende poeg Kimmo Nikula on teivashüppes osalenud noorteklassi võistlustel.

## Viited

## Välislingid

*
1990. aasta Eesti meeste meistrivõistlused kirikabes (vene kabe)

Eesti meeste 22. kirikabe (vene kabe) meistrivõistluste turniir lõppes 1990 septembris.

Võistlusel osales 20 kabetajat.

Eesti meistriks tuli Raul Rebane, kellele see oli kolmandaks järjestikuseks meistritiitliks. Hõbemedali võitis Helger Helemäe ja pronksi Hans Vaab.

## Paremusjärjestus

## Viited
1985. aasta Eesti meeste meistrivõistlused kirikabes (vene kabe)

Eesti meeste 17. kirikabe (vene kabe) meistrivõistluste turniir lõppes 1985 novembris.

Võistlusel osales 21 kabetajat. Eesti meistriks tuli Vello Luht. Hõbemedali võitis Olev Sild ja pronksi Roland Prangel.

## Paremusjärjestus

## Viited
Koldhaigur

**Koldhaigur** ehk **tiigihaigur** (*Ardeola ralloides*) on haigurlaste sugukonda kuuluv linnuliik.

## Välimus
Koldhaigur on 42–47 cm pikk. Tiibade siruulatus on 80–92 cm. Kaalub 230–370 g.

Ülapool on helepruun. Kaela esipool ja rind on beežid tumepruunide triipudega. Kõht, tiivad ja saba on valged. Peal ja kaela tagapoolel on mustad, pruunid ja hallid triibud. Valjasriba on kollakasroheline, silmad on kollased. Nokk on rohekaskollane, nokaots on must. Jalad on kollakasrohelised.

Hundsulestikus koldhaigru ülapool on eredamat värvi. Peas on pikad beežid mustade servadega suled. Selg on roosakaspruun. Valjasriba on roheline või sinine. Nokk on eresinine, nokaots on tume. Jalad on punased.

Noorlind sarnaneb puhkesulestikus täiskasvanule, aga tema sulestik on tuhmimat tooni. Rind on triibulisem. Alapool on hall. Lennusuled ja saba on pruunikad.

Udusulis pojad on tumehallid. Nokk on kollane, nokaots tume. Jalad on eespoolt oliivrohelised, tagant kollased.

## Levik
Koldhaigru levila ulatub Edela- ja Kesk-Euroopast Araali mere ja Kagu-Iraanini. Elavad ka Aafrikas ja Madagaskaril.

Elavad soistel tasandikel, järvede ja tiikide ääres ja riisipõldudel. Harva võib neid kohata ka lehtersuuetes ja laidudel. Tavaliselt elavad madalikel, kuid mägijärvede ääres võivad pesitseda kuni 2000 m kõrgusel merepinnast.

## Toitumine
Toituvad peamiselt putukavastsetest, kaladest ja kahepaiksetest, kuid ka rohutirtsudest, mardikatest, liblikatest, ämblikest, koorikloomadest, limustest, väikestest lindudest, vihmaussidest, sisalikest, nastikutest ja karihiirtest. Saagiks langevad loomad on tavaliselt kuni 10 cm pikkused.

Tavaliselt toituvad üksi, vahel 2–5-linnulistes parvedes. Toitudes seisavad paigal või kõnnivad aeglaselt. Võivad kala püüdmiseks putukaid söödana kasutada. Mõnikord toituvad kariloomade juures nagu veisehaigrud. Peamiselt päevase või videvikulise eluviisiga, võivad toituda ka öösel.

## Pesitsemine
Pesistsevad kolooniates koos kormoranide, tõmmuiibiste, siid-, öö- ja madagaskari tiigihaigrutega. Pesa asub roostikus, võsas või puu otsas, tavaliselt kuni 2 m kõrgusel. Pesa on ehitatud pilliroost ja rohust.

Euraasias ja Põhja-Aafrikas pesitsevad aprillist juunini, Sahara-taguses Aafrikas vihmaperioodil, Madagaskaril oktoobrist märtsini. Euroopas on kurnas 4–6 muna, Aafrikas ja Madagaskaril 2–4. Munad on rohekassinised. Euroopas on muna keskmine suurus 39 × 28 mm, Lõuna-Aafrikas 38 × 29 mm, Madagaskaril 37,3 × 27,5 mm. Mune haub peamiselt emaslind. Euroopas kulub tal selleks 22–24 päeva, Madagaskaril 18. Pojad saavad lennuvõimeliseks 30 päeva vanuselt.

## Looduslikud vaenlased
Koldhaigru mune ja poegi söövad haukad.

## Viited

## Välislingid
Hamilkar

**Hamilkar** (suri 480 eKr) oli Kartaago kuningas. 

Hamilkar oli Kartaago väejuhi Mago poeg või pojapoeg. Ta juhtis sõjakäiku Sitsiilia kreeklaste vastu. Himera lahingus 480 eKr sai Hamilkar Sürakuusa ja Akragase vägedelt hävitavalt lüüa. Herodotose järgi jäi Hamilkar lahingus teadmata kadunuks või tegi, nähes oma põgenevat väge, enesetapu.
## Viited
Zane Daudziņa

**Zane Daudziņa** (neiuna **Zane Goba**; sündinud 6. novembril 1967) on läti teatri- ja filminäitleja, kirjanik, kõnepedagoog ja telesaatejuht.

1990. aastate alguses töötas ta kirjastuses "Sprīdītis" korrektorina.

Ta lõpetas Läti Ülikooli läti keele ja kirjanduse erialal. Ta sai Läti Kultuuriakadeemiast magistrikraadi lavakõne pedagoogika alal.

2017. aastal lõpetas ta kunstide doktorantuuri.

Praegu töötab ta ka kõnekonsultandi ja dotsendina Läti Kultuuriakadeemias. Kõnetreeningus tegeleb ta inimese psühhofüüsikaga, keha mõjuga häälele ja vastupidi, pöörates tähelepanu sellele, kuidas psühholoogilised ja füüsilised protsessid mõjutavad enesekindlust avaliku esinemise ajal. Ta juhib Kõnekoolis praktilist kursust "Hääl, diktsioon, resonaatorid".

Ta on tuntud oma rollide poolest sarjades "Hullumeelsuse hind" ("Neprāta cena") ja "UgunsGreks", aga ka filmides "Ostan su mehe!" ("Pērku jūsu vīru!") ja "Kõrguse piirang" ("Augstuma robeža"). Alates 2017. aastast juhib ta LTV1 saadet "Kes on kes?".

2020. aastatel pöördus kirjanduse poole. 2024. aastal pälvis ta raamatu "Bērnudienas komunālijā" eest Läti avaliku meedia (Latvijas Sabiedriskais medijs LSM-i) aastaauhinna "Kilogramm kultuure" ("Kilograms kultūras") kategoorias "Kirjandus". "Bērnudienas komunālijā" ilmus aastal 2025 pealkirja all "Lapsepõlv kommunaalias" ka eesti keeles, tõlkijaks Tauno Nõulik, väljaandjaks kirjastus Tänapäev.

Ta on abielus näitleja Vilis Daudziņšiga, neil on kaks last.

## Viited
Gustav Adolfi Gümnaasiumi õpilasesindus

**Gustav Adolfi Gümnaasiumi õpilasesindus** (lühend GAG ÕE) on Gustav Adolfi Gümnaasiumi õpilaste esindusorganisatsioon, kus on esindajad 7.-G3 klassidest. Õpilasesinduse eesmärkideks on kaitsta õpilaste huve, vajadusi ja õigusi, aidata kaasa kasvatus- ja õppetegevuse kulgemisele, luua ühtsustunne kooliperes, arendada koostööd ja järgida ning edendada kooli traditsioone. 

Õpilasesinduse juht on õpilasesinduse president, kes on ka kooli juhtkonnas. ÕE juhatus koosneb presidendist, asepresidendist, aktiivi juhist ja Kotzebue õpilasesinduse ministrist. Lisaks kuuluvad laiendatud juhatusse veel õpilaste esindajad hoolekogus, õppenõukogus ja G5-s.

Gustav Adolfi Gümnaasiumi õpilasesindus on Eesti Õpilasesinduste Liidu ja Viie Kooli Koostöölepingu Liidu ehk G5 liige.

## Presidentide loend

## Viited
Röki ruunikivi

**Röki ruunikivi** on 9. sajandist pärit ruunikivi, mis asub Rootsis, Östergötlandil. Graniitkivi kõrgus on 382 cm, millest 125 cm asub maapinnast allpool; laius 138 cm ja läbimõõt 19 - 43 cm. Röki ruunikivil on nähtav maailma pikim ruunikiri, mis koosneb 762 ruunist. Seda peetakse esimeseks teadaolevaks Rootsi kirjalikuks monumendiks ja see tähistab rootsi kirjandusloo algust. 

Ruunikivi asub Röki kiriku kõrval. 

## Ruunikivist
19. sajandil avastati kirikumüüri sisse surutud 5-tonnine kivi, mis tõmmati välja mitu aastakümmet hiljem. Kirik ehitati 12. sajandil ja ruunikivide kasutamine kirikute ehitusmaterjalina oli tol ajal tavaline. Röki ruunikivi valmistati 9. sajandi alguses, seda kinnitab varane vanapõhja keele vorm, mis erineb sellest keelest, mida kasutati 11. sajandi ruunikividel. Kivi on viielt küljelt kaetud ruunidega, välja arvatud alus, mis pidi maa alla minema. Mõned osad ruunikirjast on kahjustatud, kuid enamik on loetavad.

Röki ruunikivi on ainulaadne mitmel põhjusel: kivi sisaldab fragmente, mida peetakse Skandinaavia mütoloogiast kadunud osaks. Samuti mainitakse seal idagootide kuningat. kes oli tegelikult Lääne-Rooma keiser Theoderich Suur. See on pikim ruunikiri maailmas ja virtuoosne näide ruunide nikerdaja meisterlikkusest. Kirjutaja kasutas noorema futharki süsteemi, mis koosnes ainult 16 ruunist ja mis muutis teksti isegi tänapäeva lugejatele raskesti arusaadavaks.

## Tekst

Isa Varin püstitas Rökstenen’i mälestuskivina oma langenud poja Vamodi auks. Kivi kajastab esivanemate sugupuud ning kirjeldab nende sõjalisi saavutusi, sealhulgas osalemist lahingutes ja saadud sõjasaaki, tuues esile nii ajaloolisi kui ka legendaarseid sündmusi. Tekst ühendab ajaloolisi sündmusi mütoloogiliste elementidega, nagu Thor ja Bifrost. Samuti on esitatud õpetlikke ja moraalseid sõnumeid. Varin pöördub noorte poole, kutsudes neid meeles pidama esivanemate vaprust ja truudust oma perekonnale.

## Viited
C418

**Daniel Rosenfeld** (sünd 9. mai 1989 Chemnitz, Saksamaa) on saksa muusik, helilooja ja produsent. Suurema tuntuse saavutas ta aastal 2011, olles loonud originaalse muusika mängule Minecraft, hiljem väljaantud täispika albumina "Minecraft Volume Alpha".

## Elukäik
C418 sündis tollases Saksa Demokraatlik Vabariigis, Karl-Marx-Stadt linnas, nüüdisajal tuntud kui Chemnitz, kuhu ta vanemad emigreerusid Nõukogude Liidust paremat elu otsides. 

Tee muusikasse leidis Daniel tänu oma vennale Harryle. Nende ema kinkis vennale sünnipäevaks töölt saadud arvuti, kus võis leida muusikatarkvara mida tuntakse kui *music tracker*-itena. Vend hobikorras tegi mõne loo, kuid kuskile välja see otseselt ei viinud - pigem katsetused siin-seal. Nende katsetuste kohta küsis Harry alatihti Danieli enda arvamust, kes esmalt venna loomingust suures vaimustuses ei olnud. 2008. aastal tutvustas ta Danielile tarkvara Abelton, mille müüs talle maha lausega, et ka "idioodid saavad mussi teha". Tarkvara alla laetud, hakkas Daniel hobikorras muusikat produtseerima. Enda esinejanime, "C418", sai ta inspireerituna venna pseudonüümist "C818".

Daniel hakkas huvi tundma *indie* mängude vastu, veetes aega neile keskendunud kommuunis TIGSource. TIGSource koosnes Danieli enda sõnul "hüperloovatest" arendajatest, kes tahtsid oma loovust ja kunstihimulisust näidata. Oma inglise keele oskuses tänabki ta muuseas *TIGSource*-i IRC kanalit, kus õppis ka tundma arvutimängude disaini. Samas kommuunis kohtus ta ka Minecraft-i loojat Notch. 

Danieli looming oli Notchi tähelepanu alla jäänud, ning "blokimängule" hakkas kujunema muusika. Enda sõnul tutvustas Minecraft talle minimalismi muusikas.
BMW Art Car

**BMW Art Car** (tõlkes kui "kunstiauto") on BMW autod, mille keredele on tehtud maalinguid mitmete kuulsate kunstnikute poolt firma toetusel.

Art Cari sarjale pani aluse võidusõitja Herve Poulain, kellele tuli idee osaleda 1975. aasta Le Mansi 24 tunni sõidul mkne uuulsa knstniku disainitud autoga. BMW Motorsporti toonane esimees Jochen Neerpasch oli nõus, mispeale pöördus Poulain oma sõbra Alexander Calderi poole, kes tegigi oma disaini 3.0 CSL võistlusautole. Kuigi Poulain oli sunnitud peale 9 tundi ja 73 ringi känigukasti rikke tõttu katkestama, sai tema auto kuulsaks ja järgmisel aastal võistles ta uue Art Cariga, seekord Frank Stella disainitud.

BMW Art Car'e on disainitud nii tavaliste seeriaautode kui ka võidusõiduautode põhjal. Kunstnikud valib rahvusvaheline žürii. Art Carsi projektijuht Thomas Girsti sõnul on Art Carsi eesmärk aja jooksul muutunud - esimesed Art Carid olid võidusõiduautod, alates 1990. aastatest on need olnud ka reklaamiautodeks, demonstreerimaks, et BMW on kunstimaailmas oluline tegija. Olafur Eliassoni 2007. aastal vesinikmootoriga prototüübi H2R põhjal disainitud autoga soovis BMW ka tõsta teadlikkust alternatiivkütustest.

BMW kunstiautode püsiekspositsioon on BMW muuseumis Münchenis, lisaks on autosid eksponeeritud mitmetes maailma tuntumates muuseumides ja galeriides nagu Louvre, Guggenheim ja Shanghai kunstimuuseum. 2012. aastal eksponeeriti autosid #1-15 ja #17 Londonis olümpiamängude raames, mille üheks peasponsoriks BMW oli.

Art Carsi 50. aastapäeva puhul toimub 16. juunist 2025 1. veebruarini 2026 maailmaturnee.

Eestis olid neli Art Cari (#3, #11, #14 ja #17) eksponeeritud Tallinna Kumus 14. aprillist 28. juulini 2013.

Kokku on 50 aastaga disainitud 20 BMW Art Cari:
1980. aasta Eesti meeste meistrivõistlused kirikabes (vene kabe)

Eesti meeste 12. kirikabe (vene kabe) meistrivõistluste turniir lõppes 1980 detsembris.

Võistlusel osales 19 kabetajat.

Eesti meistriks tuli Vladimir Serbak, kellele see oli esimeseks Eesti meistri tiitliks. Hõbemedali võitis Kalev Randlaine ja pronksi Aino Tarasev.

## Paremusjärjestus

## Viited
Vandel-sarvpoorik

**Vandel-sarvpoorik** (*Niemelaea balaenae*) on klassi *[[Agaricomycetes]]* kuuluv kandseente liik.

Seen kasvab kaldapajustikes pajude laguokstel.

## Välislingid
*
Kuldserv-mütsik

**Kuldserv-mütsik** (*Mycena aurantiomarginata*) on mütsikuliste sugukonda kuuluv seeneliik.

Seen kasvab okaspuude all okkakõdus ning on kuldsete eoslehekeseservade ja samavärvi mütseeliga seenejalal.

## Välislingid
*
Bobby Finke

**Robert Christian Finke** (paremini tuntud kui **Bobby Finke**; sündinud 6. novembril 1999 Tampas Florida osariigis) on Ameerika ujuja. Ta võitis 2020. aasta suveolümpiamängudel Pekingis kaks kuldmedalit: meeste 800 meetri ja 1500 meetri vabaujumises. Finke kaitses edukalt oma tiitlit 1500 m vabaujumises 2024. aasta suveolümpiamängudel Pariisis, püstitades maailmarekordi ja lisades hõbemedali 800 m vabaujumises. Ta ujus aastatel 2018–2022 Florida ülikooli meeskonnas Gainesville'is Floridas treener Anthony Nesty juhendamisel. Praegu ujub ta Florida ülikooli profirühmas. Enne ülikoolis ujumist ujus Bobby treener Fred Lewise käe all Saint Petersburgi veeklubi meeskonnas (tuntud ka kui SPA), mis asus Saint Petersburgi Floridas.

Robert Finke, hüüdnimega "Bobby", sündis ujumishuviliste perre. Tema vanemad Joe ja Jeanne ning kaks vanemat õde, Autumn Sky ja Ariel Summer, olid või on ujujad. Tema isa töötab ujumistreenerina Peterburi ujumisklubis. Kõik kolm Finke last võistlesid USA olümpiavalikvõistlustel 2016. aasta suveolümpiamängudele Rio de Janeiros.

2018. aastal lõpetas ta Countryside'i keskkooli Clearwateris. Seejärel astus ta Florida ülikooli Gainesville'is, kus liitus Florida Gatorsi ujumis- ja sukeldumisprogrammiga.[2]

Alates 2018. aastast on Finke olnud suhtes rinnuliujuja Ellie Zweifeliga.

## Välislingid

* [Bobby Finke [ROK]-i veebilehel]
Peacock

**Peacock** on Ameerika voogedastusteenus, mida haldab ja omab Comcasti meelelahutusüksus NBCUniversal.

Peacock asutati 15. aprillil 2020 ja teenus alustas tööd 15. juulil 2020. Peacockis on peamiselt NBCUniversali kaubamärkide telesaated ja filmid ning teiste sisupakkujate toodang, samuti ka originaalsarjad ja -filmid. See on NBC Sportsi ja Telemundo Deportesi peamine voogedastusplatvorm, mis edastab valitud spordiürituste ülekandeid koos NBC ja selle hispaaniakeelse sõsarkanali Telemundoga, samuti spordiülekandeid ja lisasisu, mida tavatelevisioonis ei näidata. Platvorm edastab ka WWE professionaalse maadluse sisu, sealhulgas arhiivimaterjale ning tasulisi ja otseülekandena edastatavaid üritusi.
Ihor Terehhov

**Ihor Oleksandrovõtš Terehhov** (ukraina keeles *Ігор Олександрович Терехов*, vene keeles *Игорь Александрович Терехов*; sündinud 14. jaanuaril 1967 Harkivis) on Ukraina poliitik. Ta on 11. novembrist 2021 Harkivi linnapea.

Ta lõpetas aastal 1990 Harkivi Ehitusinseneri Instituudi tööstus- ja tsiviilehituse erialal ning aastal 2006 Ukraina presidendi alluvuses oleva Harkivi Regionaalse Avaliku Halduse Instituudi avaliku halduse erialal.

Ta töötas aastast 1994 Ukrkonditsioner AS-is.
Mustuv punaheinik

**Mustuv punaheinik** (*Lulesia colorata*), varem *Rhodocybe mundula*, on kandseente hulka kuuluv liik seeni.

Seen on katsumisel mustuv ja muutub punaseks kaaliumhüdroksiidi toimel.

## Välislingid
*
Kasinka Mała

**Kasinka Mała** on küla Poolas Väike-Poola vojevoodkonnas Limanowa maakonnas Mszana Dolna vallas. Kasinka Mała asub Mszana Dolnast 4,5 km loodes, Limanowast umbes 28 km läänes ja Krakówi kesklinnast ligikaudu 40 km lõunas.

Kasina Wielka paikneb Lääne-Beskiidide eelmäestikus. Küla kõrgus merepinnast on 386–537 meetrit. Kasinka Mała on asutatud 1360. aastal. Kuni 1772. aastani kuulus küla kuninga omandusse.

## Viited
India tiigihaigur

**India tiigihaigur** (*Ardeola grayii*) on haigurlaste sugukonda kuuluv linnuliik.

## Välimus
India tiigihaigur on 42–46 cm pikk. Tiibade siruulatus on 75–90 cm. Kaalub 230–276 g.

Selg on pruun. Peal ja kaelal on tumepruunid ja beežid triibud. Tiivad, päranipuala, saba ja kõht on valged. Rind on valge beežide triipudega. Nokk on kollane, nokaots on must. Valjasriba on roheline. Silmad on kollased. Jalad on rohelised.

Hundsulestikus on pea ja kael üleni helepruunid. Valjasriba ja nokatüvik on sinised või rohelised. Ülaselg on tumepunane. Rinnal on pikad helepruunid suled. Jalad on erekollased, mõnel linnul punased.

Noorlinnu pruunitriibuline sulestik sarnaneb puheksulestikus täiskasvanu omaga, kuid noorlinnu rind on täpiline ja sabal võib olla pruune laike. Nokk on tumedat värvi.

## Levik
India tiigihaigru levila ulatub Pärsia lahest Myanmarini. Elavad ka Lakadiividel, Maldiividel, Andamani ja Nicobari saartel.

Elavad jõgede ja järvede ääres, padurates, riisipõldudel ning mangroovides. Võivad pesitseda ka linnades. Tavaliselt elavad madalikel, kuid Nilgiri mäestikus on neid kohatud 2150 m kõrgusel merepinnast.

## Toitumine
Toituvad väikestest kaladest, konnadest, koorikloomadest, veeputukatest, rohutirtsudest, kilkidest, sipelgatest ja kilpkonnapoegadest.

Toitu otsides seisavad paigal või kõnnivad aeglaselt. Toituvad üksi või väikestes parvedes. Kui toitu on palju, võivad koguneda suurematesse parvedesse, kus on 15–25 lindu. Toituvad hommikul ja hilisel pärastlõunal. Mõnikord kasutavad kalade püüdmisel sööta.

## Pesitsemine
Tavaliselt pesitsevad kolooniates, vahel ka üksikult. Pesa asub 2–16 m kõrgusel puu otsas. Emaslind ehitab pesa isase korjatud okstest.

Põhja-Indias pesitsevad maist septembrini, Lõuna-Indias ja Sri Lankal detsembrist maini. Kurnas on neli sinakasrohelist muna mõõtmetega 38 × 28,5 mm. Mune hauvad mõlemad vanemad 24 päeva. Pojad saavad lennuvõimeliseks 25–29 päeva vanuselt.

## Viited

## Välislingid
Milltowni kalmistu rünnak

**Milltowni kalmistu rünnak** oli 16. märtsil 1988 Põhja-Iirimaa Belfasti Milltowni kalmistul toimunud terrorirünnak, milles Põhja-Iirimaa lojalist Michael Stone ründas püstolite ja käsigranaatidega matuselisi, kes osalesid kolme operatsioonis Flavius hukkunud Ajutise IRA liikme matustel.

Stone oli enne rünnakut teada saanud, et Kuninglikud Ulsteri Politseijõud paigutavad matustele minimaalse valve ning kohal pole relvastatud IRA liikmeid. Politsei ja IRA kokkulepe, et politsei jälgib matuseid kaugemalt ning vastutasuks IRA ei korralda tulirelvadega ausaluute ei olnud avalikult teada. Ründaja sulandus esialgu rahva hulka ning viskas kolmanda kirstu hauda langetamisel rahvahulka kaks granaati. Stone proovis seejärel põgeneda, tulistades teda jälitava rahvamassi suunas. Rahvamass sai mehe kätte ning ta jäi ellu ainult kohale saabunud politseinike sekkumise tõttu, kes arreteerisid ta ning viisid ta haiglasse. Rünnakus hukkus kolm ning vigastada sai üle 60 inimese.

Rünnaku jäädvustasid teleuudiste kaamerad ja kaadrid vapustasid maailma. Kolm päeva hiljem sõitsid kaks maaväe kapralit ilmselt kogemata ühe rünnakus hukkunu matuse rongkäigu keskele. Tsiviilriietes sõdurid tiriti vihase rahvahulga poolt autost välja, peksti läbi ja lasti seejärel Ajutise IRA liikmete poolt maha.

Stone mõisteti rünnaku eest 682 aastaks vangi, kuid ta vabanes 1998. aastal sõlmitud suure reede lepingu raames. 2006. aastal arreteeris PSNI Stone'i uuesti kui ta üritas siseneda Põhja-Iirimaa parlamendihoonesse, et tappa Sinn Féini liikmed Martin McGuinnessi ja Gerry Adamsi. Ta vabanes ennetähtaegselt 2021. aastal.

## Viited
Rose Pompadour

***Rose Pompadour*** ('Pompadour-roosa', 'Pompadouri roosa') on teatud sügavroosa värvitoon, pärit 18. sajandist kasutusel Sévres'i portselanimanufaktuuri toodangu ühest põhivärvusest. Toon on lõheroosast vähem oranž, sarnane koidu- või flamingoroosaga.

Selle portselanivärvi lõi keemik Jean Hellot Cassiuse purpuri baasil ja Liège'i portselanimaalija Philippe Xhrouet võttis selle kasutusele 1757. aastal. Sèvresi portselanivabriku dokumentides kirjeldatakse seda värvi kui "väga värsket ja väga meeldivat roosat". Esimesed Pompadour-roosad portselanist esemed, käepidemetega vaasid, ostsid Louis XV, Madame de Pompadour ja Condé prints 1758. aastal. Algselt sirelivärvina kirjeldatud tooni nimetas kuningas oma favoriidi auks peagi "Pompadouri roosaks".

## Pildid

Potpourri vase (pot-pourri à vaisseau) MET DP156523 (cropped).jpg|*[[Potpourri]]*-vaas Metropolitani Kunstimuuseumis
Vases dans la chambre de l'hotel de Chevreuse.jpg|Vaas
Cuvette à fleurs à compartiments (Louvre, OA 10657).jpg|Lai lillevaas
Paire de bras de cheminée Duplessis (Louvre, OA 11027).jpg|Mitmeharuline seinabraa
Canapé du salon de compagnie du Petit Trianon.jpg|Kanapee Petit Trianonis
}}


## Viited
Bunë jõgi

**Bunë** (definiitne vorm **Buna**; albaania keeles **Bunë**, montenegro keeles **Bojana**) on jõgi Põhja-Albaanias ja Montenegros, mis moodustab osa Albaania ja Montenegro piirist.

Jõgi saab alguse Shkodëri järvest ja suubub Aadria merre. Shkodëri linna lähistel ühineb sellega Drini jõe põhjaharu, mis suurendab Bunë veehulka ja muudab selle oluliseks äravoolukanaliks nii Shkodëri järvele kui ka Drini jõe vesikonnale.

Bunë on ligikaudu 44 kilomeetrit pikk ja selle valgala pindala on umbes 19 600 km².

Jõgi on laevatatav suure osa oma pikkusest ning seda kasutatakse kohaliku veetranspordi ja kalanduse jaoks. Jõe kallastel leidub viljakaid põllumaid, mis on olulised põllumajandusele, kuid piirkond on samas vastuvõtlik hooajalistele üleujutustele. 

Bunë jõe ja Shkodëri järve piirkond on rahvusvahelise tähtsusega märgala, mis on kantud Ramsari konventsiooni nimekirja. Jõe suudmealal asuvad ulatuslikud märgalad, deltad ja rannikumetsad, kus leidub palju rändlinnuliike, kalu ja kahepaikseid.

Piirkonda kaitstakse mitme looduskaitseala ja rahvuspargi kaudu, sealhulgas Shkodëri/Skadari järve rahvuspargi koosseisus Albaanias ja Montenegros. Need alad kuuluvad ka UNESCO biosfääriala võrgustikku, mille eesmärk on säilitada piirkonna ainulaadne ökosüsteem ja bioloogiline mitmekesisus.

## Viited

## Välislingid
Bojana

**Bojana** võib tähendada mitut asja:

* **[[Bunë jõgi|Bojana]]** on Bunë jõe nimetus Montenegros
* **[[Bojana (Horvaatia)|Bojana]]** on küla Horvaatias
* **[[Bojana (eesnimi)|Bojana]]** on naise eesnimi, mida kasutatakse peamiselt Balkani piirkonnas
Maasikapunane

**Maasikapunane** ehk **maasikpunane** on üks punastest värvitoonidest, aedmaasika vilja toonile sarnanev soojatooniline mahe punane värvus.

Värvitoon seostub naudingu, suve, loomulikkuse ja magususega.

Värvinimetust kasutatakse peamiselt moe kontekstis tekstiilide ja lõngade värvi kirjeldamiseks, aga ka disainis ja sisekujunduses, kunstitarvete ning kosmeetika ühe värvitoonina.

## Pildid

Strawberries.jpg|Küpsed aedmaasikad
Fraise des bois.jpg|Metsmaasikad
The strawberry girl.PNG|Ammy Philips "The strawberry girl", umbes 1830. aastad


## Variatsioonid
Prantsuskeelsete värvinimetuste portaal purpre.com annab maasikapunase (*fraise*) vasteks kergelt pastelsete punaste toonivahemiku  ; *fraise écrasée* on tumedam soe punane  .

RAL Classic värvivaliku toon 3018 *Erdbeerrot* on kergelt lillaka varjundiga mahe punane  .

Veebivärv *Strawberry* on soe punane  , *Wild Strawberry* on peaaegu kompvekiroosa  .

## Viited
Rae Spordikool/Viaston

**Rae Spordikool/Viaston** on Rae vallas asuv Eesti võrkpalliklubi. Tegemist on Rae esindusnaiskonnaga, mis osaleb Eesti meistrivõistlustel ja Balti liigas.

## Ajalugu

**Rae Spordikool/Viastoni võrkpallinaiskonna** tõi Eesti meistriliigasse hooajast 2021/22 Raigo Tatrik, nähes suurt potentsiaali Rae Spordikooli noortes. Esimesel tegutsemisaastal ei kvalifitseerutud veel valla sporditoetustele, kuid juba järgmisel hooajal kujunes naiskonnast piirkonna esindusvõistkond, mis tõi kaasa ka suurema rahastuse.

Hooajal 2023/24 liitus Rae naiskond Balti liigaga ning tuli samal aastal Eesti meistrivõistlustel hõbemedalile. Järgmisel, 2024/25 hooajal, saavutati klubi ajaloo suurim edu, kui võideti nii Balti liiga kui ka Eesti karikavõistlused. Hooajal 2025/26 otsustati teha samm edasi ja osaleda CEV Challenge Cupil – tugevuselt kolmandas Euroopa klubisarjas. Tegemist oli märgilise sammuga, sest Eesti naiste võrkpalliklubid polnud eurosarjades osalenud alates 2016/17. hooajast, mil Kohila VK/E-Service mängis nii CEV Meistrite liigas kui ka CEV Cupil.

## Tulemused

## Osalemine Eurosarjades

## Individuaalsed auhinnad
;Balti liiga kõige väärtuslikum mängija
*Nette Peit (2025)

## Viited

## Välislingid
*Volleybox
*Facebook
*Instagram
Emil Wakim

**Emil Wakim** (sündinud 11. märtsil 1998) on Ameerika Ühendriikide koomik ja näitleja. Ta oli "Saturday Night Live'i" 50. hooaja täiendkoosseisu näitleja.

## Varajane elu
Wakim sündis Chicagos Illinoisi osariigis. Tema isa on liibanoni maroniit ja ema valge ameeriklanna. Ta identifitseerib end araabia kristlasena. Ta lõpetas Hinsdale South keskkooli ja õppis Indiana ülikoolis Bloomingtoni linnas, Indianas.

## Viited
Ishëm

**Ishëm** on asula Loode-Albaanias Durrësi maakonnas.

See paikneb Ishëmi jõe ääres, umbes 35 kilomeetrit Tiranast loodes. 

2011. aasta rahvaloenduse andmetel elas asulas 5001 inimest.

Ishëm on olnud seotud põllumajanduse ja kalandusega, ning selle ümbruses leidub mitmeid ajaloolisi ja looduslikke vaatamisväärsusi, sealhulgas Ishëmi kindlus ja rannikulähedased märgalad.

Ishëmis on sündinud Albaania maalikunstnik Ibrahim Kodra.
Ajutine Iiri Vabariiklik Armee

**Ajutine Iiri Vabariiklik Armee** (inglise keeles *Provisional Irish Republican Army*, lühendatult *Provisional IRA*, *PIRA*), ametliku nimetusega Iiri Vabariiklik Armee (**IRA**; iiri keeles *Óglaigh na hÉireann*) ja rahvasuus tuntud kui **Provos**, oli Põhja-Iiri vabariiklik paramilitaarne organisatsioon, mille eesmärk oli lõpetada Briti võim Põhja-Iirimaal, edendada Iiri taasühinemist ja luua kogu Iirimaad hõlmav iseseisev vabariik. Enamiku Põhja-Iirimaa konflikti (*The Troubles*) ajast oli Ajutine Iiri Vabariiklik Armee kõige suurem ja mõjukam vägivaldne vabariiklik rühmitus. Organisatsioon pidas end algse Iiri Vabariikliku Armee ainsaks legitiimseks järglaseks. Suurbritannias kuulutati see terroristlikuks organisatsiooniks ja Iiri Vabariigis ebaseaduslikuks ühenduseks.

Ajutine IRA tekkis 1969. aasta detsembris pärast lahkhelisid esialgses IRA-s ja laiemas Iiri vabariiklikus liikumises. Esialgu eksisteerisid koos Ametlik Iiri Vabariiklik Armee (OIRA) ja Ajutine Iiri Vabariiklik Armee, kuid 1972. aastaks tõusis PIRA domineerivaks jõuks. Mõned aastad varem oli alanud Põhja-Iirimaa konflikt, kui valdavalt katoliiklik ja vägivallatu kodanikuõiguste liikumine aeti Põhja-Iiri lojalistide ja RUC poolt laiali. 1969. aastal toimusid rahutused ja Põhja-Iirimaale saadeti korda valvama Briti sõjaväelased.

Esialgu keskendus PIRA katoliiklike piirkondade kaitsmisele, kuid 1970. aastal alustas see rünnakuid valitsusvägede vastu, mida toetasid välised allikad, sealhulgas välisiirlased ingliskeelsetes riikides, samuti Palestiina Vabastusorganisatsioon ja Liibüa diktaator Muammar Gaddafi. Organisatsioon korraldas rünnakuid Briti sõjaväelaste ja Põhja-Iiri politseinike vastu nii maa- kui linnapiirkondades ning viis läbi pommitamiskampaania Põhja-Iirimaal ja Inglismaal, sihtides sõjalisi, poliitilisi ja majanduslikke sihtmärke ning Briti sõjaväelisi objekte ka mandri-Euroopas. PIRA rünnakutes hukkus üle 1700 inimese, kelle hulgas oli üle 1000 Briti julgeolekujõudude liikme ja umbes 500–644 tsiviilisikut.

Ajutine IRA kuulutas relvarahu välja juulis 1997, pärast mida lubati selle poliitiline tiib Sinn Féin osalema mitmeparteilistel rahuläbirääkimistel. Rahuläbirääkimised viisid 1998. aastal suure reede lepinguni ning 2005. aastal kuulutas Ajutine Iiri Vabariiklik Armee oma relvastatud operatsioonid lõppenuks ning loovutas relvad. Hiljem on PIRA-st eraldunud mitmeid väiksemaid rühmitusi, sealhulgas Järjepidev Iiri Vabariiklik Armee (CIRA) ja Tõeline Iiri Vabariiklik Armee (RIRA).

## Viited
Tommy Brennan

**Tommy Brennan** (sündinud 1. juunil 1994) on Ameerika Ühendriikide stand-up koomik Saint Paulist, Minnesotast, ning kuulub "Saturday Night Live’i" 51. hooaja näitlejate koosseisu.

## Lapsepõlv
Tommy Brennan kasvas üles kaheksalapselises peres. Tal on kuus õde ja üks vend. Ta on iiri katoliku päritolu. Ta nautis tähelepanu juba noorena, kuid ei olnud alati naljamees. Ta on öelnud, et õige koomik ei ole naljamees, vaid see, kes paneb naljamehe nalja tegema.

## Viited


## Välislingid

* Tommy Brennani veebileht
Ishëmi kindlus

**Ishëmi kindlus** (albaania keeles *Kalaja e Ishmit*) on kindlus Albaanias Durrësi maakonnas Ishëmi asulas.

Kindlus paikneb künkal Ishëmi jõe kohal. 

See ehitati 1572–1574 Osmanite võimu ajal eesmärgiga tõkestada talurahva ülestõuse. 

Kindluse esisel alal asub tuntud albaania maalikunstniku Ibrahim Kodra haud.
Jeremy Culhane

**Jeremy Culhane** (sündinud 17. veebruar 1992) on Ameerika koomik. Temast sai 2025. aastal "Saturday Night Live'i" 51. hooaja täiendkoosseisu näitleja. Varem astus ta üles Upright Citizens Brigade’i trupis ning osales veebipõhise komöödiaplatvormi Dropout saadetes.

## Lapsepõlv
Jeremy Culhane kasvas üles Altadenas, Californias. Keskkoolis tegeles ta neli aastat improkomöödiaga. Pärast seda õppis ta Texase Kristlikus Ülikoolis, kus ta õppis filosoofiat ja majandust. Ülikoolis olles liitus ta Beta Theta Pi vennaskonnaga ning astus 2011. aastal ülikooli improkomöödia rühma Senseless Acts of Comedy. Samal aastal võitis ta FrogFilmi tudengifilmide üritusel parima näitleja auhinna ning tegi kaasa tudengifilmiühingus.

## Viited


## Välislingid

*
Kam Patterson

**Kameron "Kam" Patterson** (sündinud 10. aprill 1999) on Ameerika *stand-up* koomik ja näitleja. Ta sai esmalt tuntuks oma meeldejäävate esinemiste eest *stand-up* komöödia podcastis "Kill Tony". 2025. aastal sai temast "Saturday Night Live'i" 51. hooaja täiendkoosseisu näitleja.

## Lapsepõlv
Kam Patterson kasvas üles Orlandos, Floridas. Orlo Vista algkoolis lubas tema teise klassi õpetaja tal pärast koolitööde lõpetamist klassi ees teistele nalju teha.

## Viited
Vox Continental

**Vox Continental** on elektronorel, mida tootis aastatel 1962--1971 Briti firma Vox, toodeti hinnanguliselt 9100 pilli. See oli mõeldud kergema ja odavama alternatiivina Hammondi orelile, kasutades sarnaseid liugureid ning püüdes tekitada sarnaseid hääli. See oli omal ajal kõige populaarsem elektronorel ning seda kasutasid mitmed kõige kuulsamad ansamblid, nagu the Beatles, the Monkees, the Animals, the Doors ja paljud teised.

## Vaata ka

## Viited

## Välislingid
* Vox Continental demo
Drino

**Drino** (kreeka keeles **Δρίνος**) on jõgi Põhja-Kreekas ja Lõuna-Albaanias. 

Jõgi saab alguse Kreekas Ioánnina piirkonnas, voolab seejärel põhja suunas Albaania territooriumile ning läbib Gjirokastëri oru. Alamjooksul suubub Drino Tepelenë linna lähedal Vjosë jõkke. 

Jõe pikkus on ligikaudu 85 km ja valgala pindala umbes 1320 km².

Suurim jõeäärne asulad on UNESCO maailmapärandi nimekirja kantud Gjirokastër.

## Viited

## Välislingid
Narita

**Narita** (成田市; -*shi*) on linn Jaapanis Chiba prefektuuris. Linnas asub Tokyot teenindav Narita rahvusvaheline lennujaam.

Linna läbib Tone jõgi.

Elanike arv on 134 316 (1. oktoobril 2025).

## Viited

## Välislingid

Narita koduleht
Sunda tiigihaigur

**Sunda tiigihaigur** (*Ardeola speciosa*) on haigurlaste sugukonda kuuluv linnuliik.

## Välimus
Sunda tiigihaigur on 45 cm pikk.

Selg on oliivpruun. Pea, kael ja rind on beežid oliivpruunide triipudega. Tiivad, saba ja kõht on valged. Nokk on kollane, nokatüvik sinine. Valjasriba on rohekaskollane. Silmad on kollased. Jalad on rohekaskollased.

Hundsulestikus on pea ja kael kuldkollased. Selg on tumehall. Rind on punakaspruun. Nokk on erekollane, noktüvik on sinine ja noka otsas on must triip. Silmad on oranžid.

Noorlind sarnaneb puhkesulestikus täiskasvanuga.

*A. s. continentalis*'e tiivad ja nokk on pikemad kui *speciosa*'l.

## Alamliigid ja levik
Liigil on kaks alamliiki:
**A. s. continentalis* Salomonsen, 1933 – Indohiinas
**A. s. speciosa* (Horsfield, 1821) – Sunda saartel ja Filipiinidel

Elavad järvede ja tiikide ääres, soodes ja riisipõldudel, mõnikord ka mangroovides. Jaaval on neid kohatud 1500 m kõrgusel merepinnast.

## Toitumine
Toituvad kaladest, konnadest, kullestest, veeputukatest, rohutirtsudest, mardikatest, sipelgatest, termiitidest ja vihmaussidest.

Toitu otsides seisavad paigal või kõnnivad aeglaselt. Tavaliselt toituvad üksi.

## Pesitsemine
Võivad pesitseda nii üksikult kui kolooniates koos veise- ja siidhaigrutega. Okstest ehitatud pesa asub puu otsas, tavaliselt vee kohal.

Jaava idaosas pesitsevad detsembrist maini, lääneosas jaanuarist augustini. Mandril on kurnas 3–5 muna, Jaaval ja Balil 2–3. Muna on 37,7 mm pikk ja 28,7 mm lai.

## Viited

## Välislingid
Urmas Lepner

**Urmas Lepner** (sündinud 30. juunil 1956) on eesti arstiteadlane ja tervishoiujuht, endine Tartu Ülikooli Kliinikumi kirurgiakliiniku juhataja. 

Ta lõpetas 1974 Tartu 10. keskkooli ja 1980 Tartu Riikliku Ülikooli arstiteaduskonna ravi erialal. 

## Teenistuskäik

*2021– SA Tartu Ülikooli Kliinikum, kirurgiakliiniku ülemarst-õppejõud
*2018– Tartu Ülikool, meditsiiniteaduste valdkond, kliinilise meditsiini instituut, kirurgia professor 
*2012– Tartu Ülikool, kirurgiakliiniku juhataja 
*2016–2023 Tartu Ülikool, meditsiiniteaduste valdkond, residentuuri prodekaan 
*2012–2023 SA Tartu Ülikooli Kliinikum, kirurgiakliiniku juhataja 
*2000–2021 SA Tartu Ülikooli Kliinikum, kirurgiakliinik, vanemarst-õppejõud 
*2000–2012 SA TÜ Kliinikumi kirurgiakliiniku üldkirurgia ja plastikakirurgia osakonna juhataja 
*1999 TÜ kirurgiakliiniku juhataja kt 
*1997–2018 TÜ kirurgiakliiniku dotsent 
*1996–2006 TÜ kirurgiakliiniku üldkirurgia õppetooli hoidja 
*1996–1999 Maarjamõisa Haigla I kirurgia osakonna juhataja 
*1992–1996 Tartu Ülikooli kirurgiakliiniku vanemassistent 
*1987–1996 Maarjamõisa Haigla I kirurgia osakonna kirurg 
*1987–1991 Tartu Ülikooli hospitaalkirurgia kateedri assistent 
*1986–1987 Tartu Maarjamõisa Haigla üldkirurgia osakond, kirurg 
*1981–1983 Tartu Maarjamõisa Haigla veresoontekirurgia osakond, kirurg. 
 
Urmas Lepneri peamised uurimisvaldkonnad on kilpnäärmekirurgia, songade kirurgiline ravi ning laparoskoopiline koletsüstektoomia. 
1986. aastal kaitses ta meditsiinikandidaadi (PhD) väitekirja teemal „Aortoileakaal- ja femoropopliteaalarterite reoperatsioonid"

Ta on ligi 100 teadusliku publikatsiooni autor või kaasautor, mitmete erialaseltside liige, sh Eesti Kirurgide Assotsiatsiooni juhatuse liige, Tartu Kirurgide Seltsi juhatuse liige ja Eesti Üldkirurgide Seltsi juhatuse liige. 

## Tunnustus
*2015 Eesti Punase Risti II klassi teenetemärk
*2016 Tartu Ülikooli medal

## Isiklikku
Tema isa oli dr Ruf Lepner (1. märts 1925 – 6. detsember 2016).

## Viited
Marija Baškirtseva

**Maria Baškirtseva** (ukraina keeles *Марія Костянтинівна Башкирцева*, vene keeles *Мария Константиновна Башкирцева*, prantsuse keeles *Marie Bashkirtseff*; 12/24. november 1858 Gavrontsi, Poltava kubermang – 31. oktoober 1884) oli Ukrainas sündinud vene maalikunstnik ja skulptor.

Ta sündis jõukasse aadliperekonda. Ta veetis oma lapsepõlve välismaal, reisides koos emaga kogu Euroopas. Ta sai eraõpet ja õppis seejärel maalikunsti Prantsusmaal Académie Julianis, mis on üks väheseid kunstikoole, kus naisi üliõpilasteks võeti. Académie meelitas noori naisi üle kogu Euroopa ja Ameerika Ühendriikidest. Louise Breslau, ainus, keda ta oma rivaaliks pidas, oli samuti tudeng. Tema lühike elu oli tähelepanuväärne ja tema tähelepanuväärsemate tööde hulka kuulusid Pariisi slummilaste portree, „Kohtumine“ ja „Stuudio kolleegidega tööl“. Märkimisväärne osa Baškirtseva loomingust hävitasid natsid Teise maailmasõja ajal.

Ta suri 25-aastaselt tuberkuloosi, kuid elas piisavalt kaua, et saada 1880. aastatel Pariisis intellektuaalseks jõuks.[2] Ta oli feminist ja kirjutas 1881. aastal pseudonüümi "Pauline Orrel" all mitu artiklit Hubertine Auclerti feministlikule ajakirjale La Citoyenne. Tema tuntud ütluste hulka kuuluvad: Armastagem koeri, armastagem ainult koeri! Mehed ja kassid on tähtsusetud olendid.

Ta on maetud Passy kalmistule (*Cimetière de Passy*).
Sültservik

**Sültservik** (*Resupinatus applicatus*) on šampinjonilaadsete seltsi kuuluv seente liik.

Seen kasvab lagulehtpuudel, niiskes.

## Välislingid
*
Korporatsioon Limuwia

**Korporatsioon Limuwia** oli esimene kahest Juudi rahvusest üliõpilaskorporatsioonist, mis on Eestis tegutsenud. Limuwia asutati Tartus, kus see ka terve oma kestvuse tegutses. Limuwia asutati 1925. aasta 9. oktoobril, kui peale vajalike põhikirja muudatuste tegemist registreeriti Tartu Ülikooli nõukogus korporatsiooniks.

Enne korporatsioonina registreerimist tegutses organisatsioon **Juudi Üliõpilaste Muusika-Kirjandus-Teadusliku Ühingu** nime all, mis oli Tartu Ülikooli nõukogus registreeritud 27. oktoober 1922, kuid *de facto* tegutses juba aastast 1883. Organisatsiooni esmasest nimetuse ***Literarisch-musikalisch-wissenschaftlicher*** esimestest silpidest sai **Limuwia** ka oma nime.

Limuwia oli juudi korporatsioonidest ja laiemalt ka teistest juudi soost akadeemilistest organisatsioonidest kõige sarnasem teistele Eesti korporatsioonidele. Ka kasvava sionistliku liikumise ajal püsis Limuwia poliitiliselt neutraalne. On säilinud hulganisti kutseid ja dokumente, mis viitavad Limuwia tihedale osalusele Tartu akadeemilisel maastikul ja suhtlusele teiste Eesti korporatsioonidega.

## Välismärgid
Limuwia välismärgid olid tumesinine-valge-kuldne lint ja tekkel, samuti must rebastekkel. Limuwia värvilaulust tuleneb Limuwia värvide sümbolism: sinine on nagu rahulik meri ja sümboliseerib lojaalsust, valge on nagu looduse majesteetlik lumi ja auhiilgus, mis sümboliseerib surmkindlat vannet ning kuldne sümboliseerib lootust ja tulihingelist vabaduseiha.

## Viited
Hiina tiigihaigur

**Hiina tiigihaigur** (*Ardeola bacchus*) on haigurlaste sugukonda kuuluv linnuliik.

## Välimus
Hiina tiigihaigur on 45 cm pikk.

Sulestik on peamiselt valge, peal ja seljal on helepruunid triibud. Valjasriba on rohekaskollane. Nokk on kollane, nokaots tume. Jalad on kollased.

Hundsulestikus on hiina tiigihaigru pea, kael ja rind punakaspruunid. Kurgualune on valge. Peas ja rinnal on pikad tumepunased suled. Selg on tumehall. Nokk on kollane, nokaots on tume, nokatüvik sinine. Jalad on roosad.

Noorlinnu sulestik sarananeb puhkesulestikus täiskasvanu omaga, kuid peal ja alapoolel on tumepruunid triibud.

## Levik
Pesitsusala ulatub Mandžuuriast Assami ja Andamani saarteni, pesitsevad ka Jaapanis. Talvitavad Malaka poolsaarel, Indohiinas, Kalimantanil, Sumatral ja Nansei saartel.

Elavad tiikide ja jõgede ääres, riisipõldudel, soodes ja mangroovides.

## Toitumine
Toituvad väikestest konnadest, ussidest, kaladest, limustest, putukatest ja väikestest lindudest.

Toitu otsides seisavad paigal või kõnnivad aeglaselt. Tavaliselt toituvad üksi või paarides.

## Pesitsemine
Pesitsevad kolooniates, vahel koos öö-, siid- ja india tiigihaigurtega. Okstest ehitatud ning lehtede ja rohuga vooderdatud pesa asub kõrgel puu otsas.

Indias pesitsevad maist augustini, Hiinas aprillist juunini. Kurnas on 4–6 rohekassinist muna. Tavaliselt kaks kurna, teine munetakse peale poegade iseseisvumist. Mune hauvad mõlemad vanemad 18–22 päeva. Pojad saavad lennuvõimeliseks 30 päeva vanuselt.

## Viited

## Välislingid